U partnerstvu sa:



****

Finansira

Evropska unija

**GRAD MOSTAR U PARTNERSTVU SA RAZVOJNIM PROGRAMOM UJEDINJENIH NACIJA RASPISUJE:**

**JAVNI POZIV ORGANIZACIJAMA CIVILNOG DRUŠTVA/NEVLADINIM ORGANIZACIJAMA**

**ZA PREDAJU PRIJEDLOGA PROJEKATA**

**U SKLOPU PROJEKTA REGIONALNI PROGRAM LOKALNE DEMOKRATIJE NA ZAPADNOM BALKANU 2 (ReLOaD2)**

ReLOaD2 je regionalni projekat kojeg finansira **Europska unija (EU)**, a implementira **Razvojni program Ujedinjenih nacija (UNDP)** u šest zemalja/teritorija Zapadnog Balkana i to: Albanija, Republika Sjeverna Makedonija, Bosna i Hercegovina, Crna Gora, Kosovo\*[[1]](#footnote-2) i Srbija.

Grad Mostar i projekat ReLOaD2 pozivaju sve organizacije civilnog društva (OCD) iz Bosne i Hercegovine da dostave prijedloge projekata koji su u skladu sa razvojnim ciljevima ove jedinice lokalne samouprave (JLS), iz sljedećih prioritetnih oblasti:

**I MLADI**

* 1. Podrška unapređenju položaja mladih – kroz organizovanje obuka/treninga/radionica u cilju promocije volonterizma i društveno korisnog i timskog rada;
	2. Razvoj novih sadržaja za kvalitetnije provođenje slobodnog vremena (kulturni, sportski, ekološki, zabavni i drugi sadržaji za mlade);
	3. Prednosti i nedostaci društvenih mreža kao i njihov uticaj na mlade i prevencija cyber i ostalih vrsta nasilja među mladima i na mlade;
	4. Projekti koji podstiču kreativno stvaralaštvo mladih;
	5. Prevencija ovisnosti među djecom i mladima, promocija zdravih stilova života i reproduktivnog zdravlja;
	6. Projekti koji doprinose društvenom aktivizmu mladih u ruralnim sredinama;

**II KULTURA**

* 1. Projekti koji podstiču afirmaciju kulture, umjetnosti i umjetničkog stvaralaštva;

**III NEFORMALNO OBRAZOVANJE I EDUKACIJA**

* 1. Rad sa djecom i mladima s ciljem razvoja talenata, podrška u razvoju modernih tehnologija, robotike, programiranja;
	2. Projekti koji doprinose poboljšanju kvaliteta života kroz neformalne edukacije;

**IV DRUŠTVENA KOHEZIJA**

* 1. Projekti koji promoviraju zdrave stilove života;
	2. Projekti koji doprinose podizanju svijesti o značaju brige o zdravlju;
	3. Projekti koji doprinose podizanju svijesti o zaštiti potrošača;
	4. Projekti koji poboljšavaju život osoba sa invaliditetom;
	5. Projekti koji doprinose potpori žrtvama nasilja u obitelji;
	6. Unapređenje položaja marginaliziranih skupina građana kroz organiziranje obuka/treninga/radionica u cilju njihovog ekonomskog osnaživanja;
	7. Projekti usmjereni na poboljšanje svakodnevnice osoba treće životne dobi kroz organizaciju edukativnih događaja, radionica, druženja i sličnih aktivnosti;
	8. Projekti koji doprinose potpori marginaliziranim skupinama;
	9. Pružanje psihosocijalne pomoći obiteljima osoba s invaliditetom;

**V RURALNI RAZVOJ I ZAŠTITA OKOLIŠA**

* 1. Projekti koji podstiču unapređenje znanja i vještina mladih na tržištu rada;
	2. Projekti koji rade na unapređenju sposobnosti mladih za istraživanje, razvoj i inovacije;
	3. Projekti koji podstiču unapređenje znanja i vještina stanovništva u ruralnim sredinama sa posebnim akcentom na poljoprivredu;
	4. Projekti koji rade na podizanju svijesti i očuvanju i životne sredine;

**VI SPORT**

* 1. Popularizacija i omasovljavanje amaterskog sporta;
	2. Odgojni i edukativni sportski projekti za djecu i osobe iz socijalno-isključenih kategorija stanovništva;
	3. Inkluzija lica sa invaliditetom putem sportsko-rekreativnih sadržaj;
	4. Poboljšanje kvaliteta i dostupnosti edukativnih i sportsko-rekreativnih sadržaja za djecu sa poteškoćama u razvoju.

**Iznosi sredstava za odobrene projekte će biti od 10.000,00 KM do 50.000,00 KM. Jedna organizacija civilnog društva može podnijeti više projektnih prijedloga s tim da je maksimalan novčani iznos sredstava koja mogu biti dodijeljena za implementaciju projekata jednoj organizaciji civilnog društva tokom ukupnog trajanja ReLOaD2 projekta 120.000,00 KM.**

**Grad Mostar i UNDP zadržavaju pravo da ne dodijele sva raspoloživa finansijska sredstva u slučaju da projektni prijedlozi ne zadovoljavaju zadane kriterije.**

**Dužina trajanja svakog projekta može biti od šest (6) do deset (10) mjeseci. Izabrani projekti se trebaju realizovati u periodu juni/lipanj 2023. – mart/ožujak 2024. godine.**

**PRAVO UČEŠĆA:**

Učešće u ovom javnom pozivu je otvoreno, na jednakim osnovama, za sve formalno registrovane OCD (udruženje/udruga ili fondacija), u skladu sa važećim zakonskim propisima u Bosni i Hercegovini.

**Sve zainteresovane organizacije civilnog društva detaljne informacije o uslovima za apliciranje i kriterijima za finansiranje projekata mogu pronaći u Smjernicama za aplikante u okviru javnog poziva.**

**PREUZIMANJE DOKUMENTACIJE:**

Sve potrebne informacije i elektronska verzija cijelog paketa prijavne dokumentacije može se naći na web stranici: [www.undp.org/bosnia-herzegovina](http://www.undp.org/bosnia-herzegovina), kao i na web stranici grada: [www.mostar.ba](http://www.mostar.ba).

Dokumentacija za prijavu na javni poziv za Mostar također se može preuzeti **od 20. aprila/travnja 2023. godine do 25. maja/svibnja 2023. godine,** sa zvanične web stranice Grada Mostara ([www.mostar.ba](http://www.mostar.ba)) ili lično preuzimanjem u USB-a sa svim aplikacionim formama tokom informativnog sastanka „Otvoreni dan“ koji se održava 25. aprila/travnja 2023.

**INFORMATIVNE SESIJE:**

* Informativni sastanak sa zainteresovanim organizacijama **„Otvoreni dan“** će biti održan **25. aprila/travnja 2023. godine od 11,00 do 12,00 sati u****prostorijama Gradske uprave****,** **Ulica Kralja Tvrtka bb, (Đački dom) Grad Mostar**.Potencijalni aplikanti će tokom sastanka biti detaljnije upoznati sa pozivom, načinom prijavljivanja, kriterijima, itd.
* Za zainteresovane predstavnike OCD planiran je **trodnevni Trening upravljanja projektnim ciklusom (PCM) koji će biti organizovan u sklopu javnog poziva u periodu od 4. do 18. maja/svibnja 2023. godine u prostorijama Gradske uprave, Ulica Kralja Tvrtka bb, (Đački dom) Grad Mostar**. Prijave na trening su otvorene za OCD sa područja Grada Mostara do 28. aprila/travnja i primaju se na email adrese: sabina.memic@mostar.ba; zeljka.dujmovic@mostar.ba.
* Predstavnicima OCD će biti pružena dodatna pomoć konsultanta – mentora. **Prvi sastanak sa mentorom će biti organizovan 9. maja/svibnja 2023. godine od 11,00 sati u prostorijama Gradske uprave, Ulica Kralja Tvrtka bb, (Đački dom) Grad Mostar.** Dodatni sastanci koje organizuje mentor sa OCD će se također održavati javno, a raspored će, uključujući datum i vrijeme, biti blagovremeno objavljen putem gradske web stranice. U svrhu transparentnosti zapisnici sa održanih sastanaka sa mentorom će biti objavljeni na stranici Grada Mostara. Na ovaj način će se omogućiti da informacije budu dostupne za OCD koje nisu bile u mogućnosti da prisustvuju sastancima sa mentorom.
* Pitanja u vezi sa javnim pozivom se mogu postaviti putem e-mail adrese registry.ba@undp.orgsa naznakom za ReLOaD2 projekat. Pitanja se mogu postavljati do **22. maja/svibnja 2023. godine**. Odgovori na upite će biti dostavljeni u pisanoj formi unutar tri radna dana od primanja upita.

**PREDAJA APLIKACIJA:**

Ispunjena aplikacija (sa kompletnom zahtijevanom dokumentacijom) se mora dostaviti **u jednoj elektronskoj kopiji (USB) na kojem je set obavezne i dodatne dokumentacije, plus po jedan primjerak dokumenata koje je potrebno dostaviti u štampanom obliku.** Svi materijali se dostavljaju uzatvorenoj koverti ili paketu preporučenom poštom ili lično tokom radnih dana (ponedjeljak – petak), u periodu od 8:00 do 15:00 sati na sljedeću adresu, sa naznakom za ReLOaD2 projekat:

Grad Mostar

Ulica Adema Buća br. 19

88000 Grad Mostar, Bosna i Hercegovina

Rok za predaju aplikacija je **25. maj/svibanj 2023. godine, do 15:00 sati**. Aplikacije dostavljene nakon navedenog roka će biti razmatrane jedino u slučaju da poštanski žig ukazuje na datum slanja prije zvaničnog isteka roka.

Vanjska strana koverte mora sadržavati naziv poziva za predaju prijedloga projekata, puno ime i adresu aplikanta, puni naziv projekta i navod **“Ne otvarati prije zvaničnog otvaranja”**. O primljenoj pošiljci u gradskoj upravi će se voditi uredna evidencija i izdavati potvrde o prijemu.

Rezultati javnog poziva će isključivo biti objavljeni na web stranici UNDP BIH [www.undp.org/bosnia-herzegovina](http://www.undp.org/bosnia-herzegovina), te na web stranici grada [www.mostar.ba](http://www.mostar.ba) kao i na oglasnoj ploči u zgradi gradske uprave, u roku od 45 radnih dana od zatvaranja javnog poziva (izuzev u slučaju nepredviđenih okolnosti). Pismenim putem obavijestiti će se samo organizacije civilnog društva čiji su prijedlozi projekata odabrani za finansiranje.

1. \* *Za Evropsku uniju, ovo imenovanje ne dovodi u pitanje stav o statusu i u skladu je sa UNSCR 1244/1999 i Mišljenjem ICJ-a o proglašenju nezavisnosti Kosova. Za UNDP sve reference na Kosovo shvatit će se u kontekstu UN-ove Rezolucije 1244/1999* [↑](#footnote-ref-2)